Aristin Grupp OÜ Kördiööbiku pagar

Aristin Grupp OÜ on kaubamärki Kördiööbiku pagar (ka Kördi-Ööbiku pagar) kasutav pagarifirma Jõgeva maakonnas Põltsamaal, üks maakonna suuremaid kondiitriettevõtteid.Toomas Reinpõld "Kördi-Ööbiku tooted koguvad maakonnas tuntust" Vooremaa, 08.01.2009 (vaadatud 13. detsembril 2012)
pisi|Kördiööbiku pagar Põltsamaal, Jõe tänav 1, Põltsamaa
Firma on asutatud 1993. aasta suvel, nime sai see Põltsamaal asuva Kördiööbiku pargi järgi. Ettevõtte tegevdirektor on asutamisest saati Raul Kirsel. 2012. aasta aprillist on Kirsel ka juhatuse ainus liige, varem on juhatusse kuulunud Arne Kokk ja Ilmar Kokk. Algselt oli Aristin Grupp aktsiaselts, kuid aktsionäride koosoleku otsuse alusel reorganiseeriti see 2005. aastal osaühinguks, äriregistris on esmasissekanne 22. septembrist 1997. 2012. aasta detsembris oli firma osakapital 12 780 eurot.Äriregistri päring (vaadatud 13. detsembril 2012)

Algusaegadega võrreldes on Aristin Grupp tootmist oluliselt laiendanud. Töötatakse kahes vahetuses, valmistades päeval kondiitritooteid ja öösel leiba-saia. Toodete nimekirjas oli 2009. aastal umbes 100 nimetust, tootmismaht oli algusega võrreldes kasvanud kümnekordseks. Kördiööbiku pagari kaubamärgiga tooted on müügil Jõgeva-, Järva-, Tartu- ja Viljandimaal. Ettevõttele kuuluvad ka mõned kauplused.Raivo Sihver "Kondiitritooteid ja väikesaiu ostetakse rohkem pühade ajal" Vooremaa, 29. november 2001 (vaadatud 13. detsembril 2012)

Ettevõtte aadress on Jõe 1, Põltsamaa.

Viited

Välislingid
Toomas Reinpõld "Kördi-Ööbiku tooted koguvad maakonnas tuntust" Vooremaa, 08.01.2009

Kategooria:Põltsamaa ettevõtted
Kategooria:Eesti toiduainetööstuse ettevõtted